„XXlll  Успон на Вучји зуб  и врхове Орјена“- ПОЗИВ 

[bookmark: _GoBack] Поштовани пријатељи,
овим путем Вас позивамо да учествујете у планинарској акцији „XXlll Успон на Вучји зуб и врхове Орјена“, у организацији ПД „Вучји зуб“ из Требиња
Акција ће се одржати: 09, 10 и 11. октобар 2026. године.
Програм:
09.10.2026. ПЕТАК
– Долазак и смјештај у Планинарском дому Убла. Локацију дома можете наћи на линку у дну позива.
– Долазак и смјештај у Извиђачком дому „Тули“ заједно са Планинарским кућом. Локацију дома можете наћи на линку у дну позива.
10.10.2026. СУБОТА
Важно! С обзиром да на планини нема извора воде, молимо вас да понесете довољну количину за цијелодневни боравак на планини.
– 07.00 часова. Полазак из Требиња ка дому на Ублима
– 07.20 часова. Полазак из дома „Тули“ ка планинарском дому Ублa. (Важи за планинаре смјештене у дому „Тули“)
– 07.45 часова. Долазак код планинарског дома Убла, поздравна ријеч домаћина, упутства за акцију,  заједничко фотографисање и додјела захвалница
– 08.15 часова. Полазак на успон (све групе) из планинарског дома Убла:
Група 1. (врло тешка тура) Убла – Копривни до – Велика Јастребица – Вучји зуб – Добри до – Пирина пољана (шоља чаја за све) – Убла. Дужина стазе је око 23км, са укупним успоном око 1100м
За ову туру је неопходно велико планинарско искуство јер се пролази захтјевним и на појединим мјестима експонираним тереном. Молимо све планинарске водиче да у групама које воде, процијене ко може ићи на ову туру, јер ће они на терену одговарати и бринути о групи.
Група 2. (тешка  тура) Убла – Копривни до – Велика Јастребица – Пирина пољана (шоља чаја за све) – Убла. Дужина стазе је око 17км, са укупним успоном око 900м. Опис стазе – ВЕЗА
Група 3. (тешка тура) Убла – Кабо – Шишавци – Ратијеш до – Убла. Дужина стазе је око 10км, са укупним успоном око 650м. Опис стазе- ВЕЗА
Група 4. (тешка тура) Убла – Пирина пољана – Добри до – Виа ферата „Вучји зуб“ – Вучји зуб – Добри до – Пирина пољана (шоља чаја за све) – Убла. Дужина стазе је 19,6км, са укупним успоном  око 850м. Опис стазе – ВЕЗА
Виа ферата „Вучји зуб“ је тежине Б и Ц, тако да је за пролазак ферате потребно претходно искуство а ОБАВЕЗНА је комплетна опрема (шљем, појас, виа ферата сет и паничар).
Група 5. (лака тура) Убла – Пирина пољана  (припремање чаја, могуће је прошетати  до  Ледене пећине) – Убла (шоља чаја за све). Дужина стазе је 13км са укупним успоном око 350м, до Ледене пећине 17км са укупним успоном око 500м. Опис стазе – ВЕЗА
– По повратку у планинарски дом Убла, ручак и конзумација једног пића гратис за планинаре који су на вријеме (најкасније до 06.10.2026. уторак) најавили долазак на акцију.
– Навече дружење уз музику у планинарском дому Убла.
11.10.2026. НЕДЈЕЉА
– По жељи обилазак интересантних мјеста у Требињу и околини.
– 15.00 часова.  Крај акције.
Ради бољег организовања смјештаја информацију о броју ваших чланова који долазе доставити најкасније до 06.10.2026.(уторак)  на бројеве: Игор Шкеро +38765/753-896; Жељко Мирдиња +38765/583-599
Остале информације:
Убла 1020м;  врх Велика Јастребица 1865м; Добри до 1380м; Пирина пољана 1350м; врх Вучји зуб 1805м; врх Кабо 1419м;  врх Шишавци 1596м. Република Српска, БиХ
  – Ноћење у Планинарском дому Убла је 15КМ по особи (постељина: три ћебета, навлака за ћебе, чаршаф и јастучница). Дом је у изградњи и нема купатила.
  – Ноћење у Извиђачком дому Тули је 15КМ  по особи, (постељина: ћебад, навлака за ћебе, чаршаф и јастучница) на располагању су кухиња и купатила
(смјештај је потребно резервисати раније ради ограниченог броја мјеста)
–  Могуће је поставити и шатор у близини планинарског и извиђачког дома
–  Уз договор могуће је доћи  прије или отићи касније
–  Обавезно понијети документе, личну карту и сл. ради близине државне границе
–  У случају  непредвиђених дешавања план се прилагођава околностима
–  Више информација на горе наведене бројеве, ту смо да помогнемо колико можемо.
–   Ради сигурности учесника, обавезно је  поштовање свих договора и инструкција организатора током акције.
ВАЖНО! Планинарски водичи који предводе групе, одговарају за исте.
Учесници акције учествују на властиту одговорност.
 Да смо здраво!
ПД „Вучји зуб“ Требиње
Планинарски дом Тули на Гугл мапама: ВЕЗА!
Планинарски дом Убла на Гугл мапама: ВЕЗА!
 
